Folketing
1998-06-23

Det kan jo ikke være sådan, at forbrugerne skal være afhængige af at have det sidste nummer af Politiken, hvor man offentliggjorde nogle ting, med i baglommen, når man skal ud og spise på en restaurant. Indgangsvinklen må selvfølgelig være, at tingene er i orden. Vi bruger de muligheder, vi har i form af påbud, måske fratagelse af autorisationer, lukning osv., hvis det er grove tilfælde. Det er det, hele linjen har balanceret på, fra jeg fik skabt lovmæssig mulighed for at offentliggøre kontrolresultater. Glem ikke det. Det var denne regering, som skabte den lovmæssige hjemmel til det. Derfor har vi nu ført en linje, som hedder: Når der foregår et eller andet, som kræver en restriktion, fjernelse af varer, accept af bøder osv. ... Så det er ikke korrekt, at det her vil være en voldsom forringelse. Tværtimod. Det er også forbrugerpolitik.